
Kóstolja meg a francia 
borvidékek borait! 


Petite Vilié 
Beaujolais 

A hires Beaujolais borvidékről 
származó, közepesen testes 
borunk gamay szőlőből készült, 
ennek köszönhető élénk, málnás¬ 
fekete ribizlis íze. Az optimális 
fogyasztási hőmérséklete kb. 16'C 
és mindenekelőtt vörös húsokhoz - 
pl. tatár bífsztek - ajánljuk. 


Petite Vilié 
Bordeaux 

Ez az intenzív és összetett bor 
a jól Ismert bordeaux-i régióból 
származik. Szilva, fekete ribizli 
és fűszerek fedezhetők fel 
ízpalettáján, ezért is illik kiválóan a 
báránysültekheres grill ételekhez. 
A bor különleges illatát és izét 
16-17 ’C-on élvezhetjük a maga 
teljességében. 


Petite Vilié 
Cötes du Rhóne 

A Cótes du Rhóne borvidékről 
származik ez a Grenache és Syrah 
szőlők házasításából készült kiváló 
bor. Gazdag, fűszeres aromáinak és 
a régióra jellemző sajátos ízeknek 
köszönhetően ez egy kellemesen 
testes, gyümölcsös bor. Nagyszerű 
társa a különféle sajtoknak és az 
olyan húsételeknek, mint például a 
marhapörkölt. Különleges karakterét 
18'C-on szervírozva fedezhetjük fel. 


Válasszon a világ minden tájáról származó boraink széles választékából. 


Ajánlatunk kizárólag 18 év feletti vásárlóinknak szól. 

A SZÁM FŐ TÉMÁ3A 


Léteznek különböző színben, különböző 
mértékben lehetnek savasak, szárazak és 
édesek. Mindkettő gazdag jótékony hatású 
antioxidánsokban és kiválóan javítja a hangulatot. 
Mint látjuk, a bornak és a csokoládénak számos 
közös tulajdonsága van! És ha mindezt valahogy 
összekötnénk...? 

K iderült, hogy a bor és a csokoládé, még ha elsőre 
nem is szembetűnő a hasonlóságuk, számos közös 
jellemzővel rendelkeznek. A csokoládékat a kakaó 
egyes változataiból készítik, a borhoz hasonlóan 
különböző mértékben lehet keserű - azaz száraz. Meg¬ 
felelően párosítva az egyes fajtákat kiválóan illeszkednek 
egymáshoz, harmonikus duót hozva létre. Ehhez azonban 
be kell tartani néhány fontos alapszabályt. 

HOGYAN VÁLASSZUNK BORT A CSOKOLÁDÉHOZ? 

A szakértők véleménye szerint, ha a csokoládét desz- 
szertként fogyasztjuk, ugyanazt az elvet kell követni, 
mint amikor bort választunk egy fogáshoz. Először Is a 
bornak édesebbnek kell lennie a csokoládénál, ezért 
a legtöbb csokoládéhoz kiválóan passzol a magas 
alkoholtartalmú portói vagy madeira! bor. A következő 
lépés a csokoládé kakaótartalmának és a bor savas¬ 
ságának összehangolása. Itt az alapszabály, hogy ha 
magasabb a csokoládé kakaótartalma, kevésbé savas 
bort választunk hozzá. Ha ezt nem vesszük figyelem¬ 
be. és egy 70%-os kakaótartalmú csokoládét párosí¬ 
tunk nagyon csersavas barolo vagy medoc borral, az 
Izei versengeni fognak egymással, ami pusztán savanyú 
szájízt eredményez. A csokoládé minden esetben eny¬ 
híteni fogja az Ital savasságát, ezért ha az Ilyen borok 
kedvelői vagyunk, válasszunk hozzá meglehetősen 
édes csokoládét. 

Érdemes szem előtt tartani azt Is. hogy a csokoládé 
rendszerint meghosszabbítja a bor kellemes lecsengését, 
miközben csökkenti az alkoholos Izét. 

KELLEMESET A HASZNOSSAL 

Akárcsak a vörösbor, a csokoládé (kakaóbab) is értékes 
antloxidánsok. azaz pollfenolok forrása. Ennek követ¬ 
keztében képesek elpusztítani a sejtek öregedéséért 
felelős szabad gyököket, ráadásul jótékony hatásuk 
van a keringési rendszerre Is; ellazítják a hajszálereket, 
javítják a véráramlást, semlegesítik a rossz koleszterint, 
és megakadályozzák, hogy vérrög keletkezzen az érben. 
Borok esetén a pollfenolok mennyisége a szőlőfajtá¬ 
tól. a régiótól és a feldolgozás módjától függ. Ebben 
a tekintetben a francia burgundi borok kétség kívül 
kiemelkedöek. A franciák körében, akik rendszeresen, 
de kis mennyiségben fogyasztanak vörösbort, a világon 
a legritkább a szívbetegség, amire a XX. század végén 
derítettek fényt. 

A csokoládé és a bor emellett gazdag magnéziumban és 
kalciumban. Egy tábla csokoládé például a napi mag¬ 
nézium- és kalciumszükséglet nagyjából 20%-át fedezi. 
Ráadásul egyes borfajták (pl. medoc) könnyen felszívódó 
vasat, szerves savakat (almasav. borsav. acetilszallcllsav). 
aminosavakat és oldott rostot tartalmaznak. 

A kakaóból készített termékekben akár 600 különböző 
vegyület is lehet, amelyek védik a szervezetet a ráktól és 


a szívbetegségektől, javítják az immunrendszert, enyhítik 
a reumás fájdalmakat és a depresszió tüneteit. Orvosilag 
bizonyított, hogy a csokoládé képes felerősíteni az eufóri¬ 
kus állapotot, máskor nyugtató hatása lehet. 

Amikor bort Iszunk vagy csokoládét eszünk, megnő az 
endorfin, tehát az örőmhormon mennyisége a szer¬ 
vezetünkben. A hangulatunk és a közérzetünk javul, 
a kellemetlen élmények és a pillanatnyi depresszió 
elhalványulnak. Éppen ezért egy pohár bor elfogyasz¬ 
tása egy darab csokoládéval, évszázadok óta kedvelt 
afrodizlákumnak számít. 



Ne feledjük! 


O O 


A bor legyen édesebb 
a csokolédénál. 



M magasabba 
kakaótartalom. a csersav legyen 
annál alacsonyabb. 

..V -> 0 iadé enyhíti az 
alkoholos ízt. 



A csokoládé enyhíti a bor savasságát (kérdés, hogy akarjuk-e ezt). 

A SZÁM FŐ TÉMÁ3A 


m 


0 ^ 

m 

c=a 




NI 

JJg 

s 

< 



A KALÓRIATAR¬ 
TALOM SZEM¬ 
PONTJÁBÓL A 
BOROK MÁS ITA¬ 
LOKHOZ KEPEST 
KIFEJEZETTEN 

JÓL teljesíte¬ 
nek. E6T POHÁR 
FELÉDES VÓROS- 
BOR NAGYJÁBÓL 
100 KCAL-T 
TARTALMAZ. 
MIKÖZBEN EGY 
ÜVEG BARNA 
SÓR NAGYJÁBÓL 
340 KCAL-T. 

ROZÉ BOROK VÖRÖSBOROK FEHÉRBOROK 

Minden típusú fehér és tei'csokoládé illik a Az édes és félédes fajták általában passzol- A fehérborok, és azok gyöngyözd változatai 

rozé borokhoz. nak a legtöbb csokoládéhoz. kiválöan Illenek a legtöbbféle csokoládéhoz. 

60 ’C hömérsékle 
bögrébe öntjük. 






INTERJÚ 



Útra keltek 
a magyar borok 


Wine Concept márkanév alatt kínálnak minőségi magyar borokat a Tosco áruházak 
Itthon, és külföldön is. Az ernyőmárka létrejöttének céljáról és lényegéről, valamint a 
hazai borfogyasztási szokásokról Is kérdeztük Petkovits Gábort, a WIne Concept Zrt. 
értékesítési igazgatóját. 


Bortúrák, esti gasztroéimény és 
borozgatás a barátokkal - manapság 
nem hogy népszerű, de egyenesen 
trendi magyar borokat fogyasztani... 

Hazánkban a külföldi borok penetráci¬ 
ója. súlya a teljes fogyasztásban mérve 
kimondottan alacsony. A magyar fo¬ 
gyasztók már régóta a magyar borokat, 
termelőket részesítik előnyben. Bár 
kérdés, hogy mennyire reprezentál¬ 
ják a teljes magyar piacot például a 
bortúrákon résztvevők, de minden¬ 


képpen létező trend az. hogy egy-egy 
borvidékről egyre több. akár kisebb, 
akár a megszokottól eltérő stílust 
követő pincészetet fedez fel magának 
a magyarországi közönség. A folyamat 
okai sokrétűek: szerepet játszik benne 
a belföldi turizmus fejlődése, a fize¬ 
tőképes kereslet növekedése, illetve 
egymást inspirálva, kéz a kézben halad 
előre a gasztronómia és a borászat. 

Külföldön Is nő a magyar borok 
népszerűsége? 


Mi elsősorban azon dolgozunk, hogy az 
exportpiacokon még nagyobb legyen a 
magyar borok népszerűsége. Egységes, 
a régióktól függetlenül a magyar bort 
népszerűsítő marketingjelenlét nélkül 
a kiskereskedelemben csak azokon a 
piacokon lehet keresnivalónk, ahol a 
terméket, a magyar bort már ismeri, 
szereti az átlagfogyasztó. Az elmon¬ 
dottak a kiskereskedelemre Igazak, a 
szálloda- és vendéglátóiparban viszont 
naponta lehet olyan óriási sikerekről 
hallani, amit magyar borok értek el. 

PETKOVITS GÁBOR 
A Wine Concept Zrt. 
értékesítési vezetője 

SzakszirdI szirmazisúként 
balaszületett a bor szaratatéba. a 
családjának is volt szblöja. Szaratna 
hozzájárulni ahhoz, hogy agyra 
többen ismerjék és elismerjék 
a magyar borokat külföldön. 
Illetve ahhoz, hogy agyra nagyobb 
arányban részesüljön a magyar 
borexportból a palackos eladás. 


Mikor és milyen céllal jött létre a 
WIne Concept, ml a jelentősége? 

A Wine Concept Zrt. 3 évvel ezelőtt 
jött létre, és kimondottan a magyar 
bor exportpiacokon történő értéke¬ 
sítésének dinamizálása volt a célja. A 
társaság ennek érdekében stratégiai 
együttműködésre lépett a Külgaz¬ 
dasági és Külügyminisztériummal, a 
Magyar Nemzeti Kereskedöházzal, 
a Tesco-Global Áruházak Zrt.-vel. 
valamint Budapest városávai is. 
Mindezek jeientöségét abban látom, 
hogy így olyan piacokon, olyan 
termékekkel és olyan árpontokon 
Is sikeresek tudtunk lenni, amelyek 
korábban nem voltak jellemzőek. 

Milyen termékek tartoznak a Wine 
Concept márka alá? 

Kizárólag magyar borok, borala¬ 
pú termékek. Boraink jellemzően 
koncepció borok, fontos kiemelni a 
Budapest szériát, a régiós borokat, 
valamint az ajándékkategóriát. 

Mi alapján választják ki azokat a 
borászatokat akiknek a borai pa¬ 
lackozásra kerülnek? 

Komoly szakembergárda vesz körbe 
minket, és tőbbkörős kóstolás előzi 
meg egy-egy termék kiválasztá¬ 
sát. Tanácsadóink között vannak 
sommelier-k. borászati cégek 
korábbi vezetői és borászok. Olyan 
borászatokkal dolgozunk együtt, akik 
minőséget képviselnek a szakmában. 


ugyanakkor stabil működési környe¬ 
zetben dolgoznak, és képesek nagy 
mennyiségeket Is állandó minőségi 
szint mellett előállítani. 

A csomagolás Is egységes dizájnt 
kapott... 

A termékek címkéit részben edukációs 
szempontok alapján terveztük meg. 
Termékeink 90%-a exportpiacokon 
kerül értékesítésre, amelyeken nem 
jellemző, hogy nagyon tájékozot¬ 
tak lennének a fogyasztók a magyar 
borokkal, borvidékekkel kapcsolatban. 
Így a címkék fő eleme mindig a ré^ó 
elnevezése, és egy leírás a régióról, az 
egységes dizájn talán segít a fogyasz¬ 
tóknak összerakni a képet, hogy ezek 
a régiók mind Magyarországon vannak, 
megértik, hogy milyen sokszínű, külön¬ 
leges a magyar borkinálat. 

A Wine Concept a vásárlói igényeket 
szolgálja ki, vagy egy kicsit edukálja 
Is a fogyasztókat azzal, hogy milyen 
borokat kínál a Tesco áruházakban? 

Meggyőződésem, hogy az egyik 
nem létezik a másik nélkül. Egyrészt 
muszáj kielégíteni a vásárlói igénye¬ 
ket. különben soha nem kerülünk 
kapcsolatba a fogyasztóval. Más¬ 
részt pedig folyamatos Innovációra 
van szükség, új lehetőségeket kell 
tudnunk felmutatni, és talán, néha 
segíteni is kell a fogyasztónak az 
újabb és újabb borok megismeré- 

Mit tanácsol azoknak, akik nehe¬ 


zen Igazodnak el a borok között, 
de szeretnének minőségi borokat 
fogyasztani. Milyen szempontokat 
vegyenek figyelembe a vásárláskor? 

Rengeteget kell kóstolni! Ma már 
szerencsére sok Információ, kóstolás! 
jegyzet érhető el a különböző borokról, 
tételekről az interneten, illetve külön¬ 
böző applikációkban is megtalálhatóak 
ezek. Érdemes böngészni, de ehhez 
tudni kell, hogy mit, milyen stílust kere¬ 
sünk, ahhoz pedig tényleg kóstolni kell. 

Hogyan zárták az évet a Wine Con¬ 
cept borok az eladás tekintetében, 
mik a tapasztalatok, visszajelzések? 

Szerencsére emelkednek az eladása¬ 
ink. jók a visszajelzések. Ma már 7 or¬ 
szágba (Egyesült Királyság. Lengyelor¬ 
szág. Csehország. Szlovákia. Románia. 
Dánia. Olaszország) exportáljuk 5 bor¬ 
régió. 7 borvidék 46 különböző borát, 
s reményeink szerint az év végére 3 
újabb országba sikerül llstázódnunk. 
Reméljük, hogy folytatódik a pozitív 
tendencia, ennek érdekében mindent 
meg is teszünk. 

Kérem, ajánljon az olvasóknak egy 
bort, amely tökéletesen Illik az őszi 
esték hangulatához! 

A nyári fehérboros, rozés Időszak 
után ősszel szeretek ismét visz- 
sza-vlsszatérnl a vörösborokhoz. A 
legnagyobb kedvencem a Pannonhal¬ 
mi Apátság Infusio-ja. bátran ajánlom 
mindenkinek! 

de ismerjük? 


Ha egyetlen kékszőlő fajtát, vagy akár csak egyetlen 
bort kellene megnevezni, nagy eséllyel a cabernet 
sauvignon, vagy a merlot volna az, amit a legtöbben 
mondanának. Persze ez nem véletlen. Mindkettő jól 
ismert, méltán kedvelt világfajta. 








BOR 



E lőször Ismerjük meg közelebbről a cabernet sauvig- 
non-t! Ez a szőlőfajta a hazánkban Is egyre elter¬ 
jedtebb cabernet franc, valamint az Új-Zélandon. 
és az egész világon rohamosan teret hódító sauvignon 
blanc szőlőfajták keresztezéséből született, s mára a világ 
legnagyobb területen ültetett kékszőlő fajtája. 

Őshazája a francia, folyóktól tagolt Bordeaux-I borvi¬ 
dék. Amíg a Gironde bal partján a cabernet, addig a jobb 
partján a merlot az úr. A cabernet sauvígnon egy későn 
érő fajta. Egészen 4-6 évvel ezelöttig komoly problémát 
jelentett a francia és más. Európa középső és észak-nyuga¬ 
ti felén elhelyezkedő bortermelő országoknak az, hogy egy 
átlagos, nem túl meleg évjáratban megfelelően beérik-e a 
szőlő, vagy magán fogja-e hordozni az éretlenségre utaló, 
sokszor kellemetlen jegyeket Ipl. zöldpaprika-aroma). Ezért 
vált népszerűvé a bordaux-l házasltás. mint kategória, 
hiszen a korábban érő cabernet franc-al és meriot-val való 
házasltás lehetőséget adott elrejteni az ilyen aromákat. 
Minderre jelentős hatást gyakorolt a szőlőfajta vllágszintű 
elterjedése, sőt a globális felmelegedés Is. A természeti 
jelenség következtében számos, korábban túl hűvösnek 
bizonyuló terület vált alkalmassá cabernet telepítésre, és 
szép eredmények születtek a tisztán Iskolázott, azaz nem 
házasított fajtaborok esetében Is. Persze ennek is megvan 
a maga oka: a cabernet jóllehet későn érő fajta, ezzel 
együtt kiválóan alkalmazkodik a legkülönfélébb Időjárási 
körülményekhez és talajokhoz. Kanadától Ausztráliáig ké¬ 
szülnek belőle borok természetesen Igen eltérő stílusban. 

A széles skálán mozgó aromaprofli. a rendkívül részlet¬ 
gazdag ízkép. és persze a hosszú érlelhetöség mind-mind 
hozzájárultak ahhoz, hogy ilyen rohamosan és meghatá¬ 
rozó módon terjedjen el ez a fajta a borvllágban. 

MINŐSÉG VAGY MENNYISÉG? 

Az Izjegyei a vaníliától a csokiig, az Igen jellemző féketesze- 
dertől a cédruson át a friss, dohányos karakterig, széles 
spektrumon mozognak. A levélzet sűrűsége, minősége, a 


A cabernet sauvignon 
krónikája 

Ha közelebbről meg akarjuk ismerni az egyik 
legrégebbi vörösborfajta történetét, nagyjából 
kétezer évet kell visszautaznunk az időben, a ma 
Bordeauxnak nevezett régióba, ahoi a keita népek a 
cabernet ősét. a biturica szólófajtét termesztették. 
A feljegyzések bidure vagy vidure néven említik, 
melynek szabad fordítása kemérry fa. kemény 
szőlőtőke. A18. században ebből alakult ki a petit 
cabernet sauvignon elnevezés. 

A cabernet sauvignon karrierje a 19. században indult 
el. kezdetben csak a bordeaux-i borvidék határait 
lépte át. majd Franciaországon kívül is elterjedt. 
Mindez még a híres európai tlloxéra pusztítás előtt 
119. század második fele) történt, amely járvái^ 
néhány évtized alatt megtizedelte az európai 
szölóültetvérryeket. A cabernet sauvignon szinte 
mindenhová eljutott, ahol szőlőt termesztenek és 
száraz borokat készítenek. Rövid úton meghódította 
Európát. Amerikát. Afrikát és Ausztráliát. 

Röviden 

CABERNETSAUVIGNON 


MERLOT 


Az egyik legkönnyebben felismertietö 
vörősborfaita. ízöben a feketeribizli. a 
meggy, az édesgyökér, az eukaliptusz 
jegyei, valamint fűszerek füstös aromája 


A fajta a bordeaux-i régióból ered. 
könnyű, fiatalos borokat készítenek belőle 
Elsősorban a gyümölcsök aroma 
dor-’-'álnakbenne(pt.: eper. málna 
meggy). 


vad húsok keményebb pörköltek hjl.'k l.--r-v , i ■ " 


nek Libanonban is ebbői a fajtábói. 
Kaiifornia és Ausztráiia természetesen 
kiemelkedik a mezönybői. 

A meieg önmagában nem eiég. A 
bogyók struktúrája, felépítése Is 
hozzájárulhat a sikerhez. A vastag 
héj. gazdag mind színanyagban, mind 
tanninban. Ezek nem csupán az ízje¬ 
gyekért felelősek, de jelentősen hoz¬ 
zájárulnak a jól elkészített cabernet-k 
eltarthatóságához. Egy bor minőségét 
jelentősen befolyásolja az érlelési po¬ 
tenciál. vagyis az. hogy meddig képes 
fejlődni, és a minőségét megtartva 
élvezeti értéket nyújtani az ital. 

Egy jól elkészített cabernet sauvíg- 
non. származzon akár Chiléből vagy 


Bordeaux-ból. komoly távlatokat képes 
megnyitni a bor-étel párosítások terén. 
Persze nem mindegy mennyire érett 
és érlelt a borunk, hogy honnan 
származik, és az sem, hogy milyen 
a karaktere. Ezektől függően, jól 
párosítható vad húsokkal, karakteres 
gombákkal, keményebb sajtokkal, 
de a borsos karakterű mártásokkal 
készült ételekhez is passzol. 

MERLOT: JÓL ISMERT VILÁGSZTÁR 

A merlot egy. a cabernet sauvignon-tól 
markánsan eltérő, mégis egyik szülőjét 
tekintve a cabernet családhoz tartozó 
fajta. Szintén francia, bordeaux-í ere¬ 
detű. ám inkább a Gironde folyó jobb 



partján található apellációkban terjedt 
el. Lényegesen korábban érő fajtáról 
lévén szó. magabiztosan őrzi kiemelke¬ 
dő pozícióját a vllágf^ták sorában. Nem 
kérdés, hc^ a házasitásokba. melyekbe 
belekerül, mindig a csokoládés krémes 
karaktert viszi. Ugyanakkor számos stí¬ 
lusban készül a vll^ gyakorlatilag összes 
bortermelő országában. 

Ez a fajta kevésbé áll ellen a betegsé¬ 
geknek. mint a cabernet sauvignon. 
vagy akár a cabernet franc, mé^s 
szeretnek vele dolgozni a szőlészek és 
borászok, mert egy széles spektrumot 
kielégítő bort adó kékszőlő fajtáról van 
szó. Ugyan nagytestvérénél, a cabernet 
sauvignon-nál lényegesen kevesebb 
tannin és sav jellemzi, mégis állíthat¬ 
juk. hogy bizorry a világ legjobbnak, de 
mindenképpen legdrágábbnak kikiáltott 
borai között szép számmal találunk 
tisztán iskolázott merlot-kat. Elég csak 
a leggyakrabban hamisított címkéjű 
pomeroli pincészetre a Chateau Pet- 
rus-re gondolnunk! Érdekes, hogy bár 
korábban érő szőlőről beszélhetünk, 
mégis jellemzően először az Újvilágban, 
a tengerentúlon terjedt el jelentős 
mértékben. Argentínában és Chilében 
szép számmal, de tőlük nem sokkal 
elmaradva Dél-Afrikában. és újabban 
Kínában Is egészen magas minőségű 
merlot borokkal találkozhatunk. 

A karakterét tekintve leggyakrabban 
cabernet-vel házasítják, mivel külö¬ 
nösen alkalmas arra, hogy a száritóan 
tannlnos vörösborokat lágyítsa. Ennek 
oka is elsősorban a szőlőbogyó ka¬ 
rakterében keresendő. A vékonyabb 
héj és kevesebb színagyag alapvetően 
predesztinálja erre a szerepre. 

A gasztronómiában széleskörűen 
felhasználható borról van szó. amely 
legkülönbözőbb arcát mutatja attól 
függően, hogy Svájc délebbi termő¬ 
területeiről vagy mondjuk Magyaror¬ 
szágról származnak-e. 

Egy-egy tétel ízképét és aromaprofllját 
számos dolog befolyásolja, többek 
között az élesztőkultúrák kiválasztása, 
vagy a talajból és altalajokból szár¬ 
mazó ásványi anyagok. Az általános 
tézis szerint egy ideális időpontban 
szüretelt, megfelelő körültekintés¬ 
sel készített merlot jó páros lesz egy 
osso bucco-val. azaz egy észak-olasz 
velős borjúcsülökkel, egy rozmaringos 
báránnyal, vagy akár egy bélszínnel. A 
számos sfkís között megtalálható a 
könnyű, gyümölcsös vonal, és persze a 
kicsit túléretts^ben szedett szőlőből 
származó, enyhén lekváros, édes-me- 
legfűszeres irányzat is. 

BOR 


Vacsora 



Ha az ablak mögött hűvösre fordul az Idő, szívesebben főzünk a konyhában, és esténként jól esik egy 
pohár vörösborral feldobni a vacsorát. Reméljük, hogy a kővetkező három, borhoz kiválóan passzoló 
recept segít ízletesen ünnepelni az ősz bekőszöntét. 



Petite Vilié Merlot 

; pácoljuk be. és tegyük néhány 
a hűtőbe. 


AJÁNLOTT ÉTELEK: 








Ősz a 

borászatban 


Az első őszi hónapok különösen fontosak a borászok naptárában, és dolgos időszakot jelentenek 
a szüretelőknek. A nyár múltával rendkívül izgalmas, egyúttal nyugtalan hónapok köszöntenek a 
borgazdaságra. A szüret megkezdését vidám hangulatú, mégis aggodalmakkal teli várakozás övezi, vajon 
az egész éves munkában kárt tesz-e egy váratlan esőzés, vagy az érett szemekből mohón lakmározó 
madarak. Csakhogy az ősz egy borgazdaságban nem csak szüret és önfeledt mulatozás az eredményes 
betakarítás után. Milyen feladatok várnak a borászra, amikor a nyári hónapok lassan feledésbe merülnek? 


A z ősz elsősorban a szőlő 

beérésének ideje. A meleg, 
száraz és napos Idő elősegíti 
ezt a folyamatot, mégis, né¬ 
hány esős nap az érés végén az egész 
éves fáradozást tönkre tudja tenni. Mi¬ 
vel az őszi napsütés általában már nem 
olyan erős mint a nyári hónapokban, 
szeptemberben sok vidéken eltávo¬ 
lítják a tökéről a gyümölcsöt takaró 
leveleket. Az érett termés a darazsak 
és a madarak kedvelt tápláléka, ezért 
gyakran műanyag hálóval védekeznek a 
kártevők ellen. A madárrajok elijeszté- 
sére más módszereket is alkalmaznak, 
például zajt keltenek (petárdával, 
hangszóróval stb.l. 

A szüret megkezdése előtt a borászok 
néhány naponta refraktométerrel 
megmérik a gyümölcs cukorszintjét 
Ellenőrzik, hogy milyen mértékben 


Dolgos ősz 


csökkent benne a savak mennyisége, és 
a füves utóíz átalakult-e az érett gyü¬ 
mölcsre jellemző, karakteres aromává. 




••• 




A SZÜRET IDEJE 

Végül kezdetét veszi a szüret. Egyes 
borászatokban már szeptember köze¬ 
pén hozzáfognak. A hűvösebb régiók 
ültetvényein erre általában később 
kerül sor. Annak érdekében, hogy minél 
tovább kihasználják a nap utolsó meleg 
sugarait, a szüretet csak október kö¬ 
zepére tervezik. Az édes bornak szánt 
szőlőt ami a legnagyobb mennyiségben 
tartalmaz természetes cukrot egészen 
novemberig a tőkéken hagyják. 

A szüretet száraz, mérsékelt hőmérsék¬ 
letű Időszakban kell végezni. A magas 
páratartalom nem kedvez a leszedett 
gyümölcsnek, hamarabb kezd rohadni. 
Meleg környezetben a szőlő köny- 

nyebben elveszti az aromáját és ki van 
téve a baktériumok és élesztőgombák 
okozta fertőzéseknek. Ezért melegebb 
vidékeken éjszaka kezdik meg a szüre¬ 
telést, esetleg korán hajnalban. 

A termést kézzel vagy - ahol engedélye¬ 
zett a mechanikus betakarítás - kom¬ 
bájnnal gyűjtik be. Az előbbi módszer 
általában jobb eredményt hoz, míg a 
második jóval gyorsabb és olcsóbb. 

Ez nehéz és fáradtságos munka, ami 
mellesleg kiváló szervezettséget Igé¬ 
nyel. Az érett szőlő nem várhat sokáig a 
betakarításra és feldolgozásra. 

A leszüretelt termés a borászatba kerül, 
ahol a szemeket elválasztják a száruktól 
és más részüktől, attól, ami később ke¬ 
sernyés utóizt adhat a bornak. Kezdetét 
veszi a borkészítés. A szőlőt a présbe 
teszik, a borászatot a friss must és a 
lassan készülő bor Illata lengi be. 

FELKÉSZÜLÉS A TÉLRE 
A szüret utáni Időszakban a cserje leve¬ 
lei lehullanak, majd fásodni kezd. Véget 
ér a vegetációs ciklusa, és téli álomba 
merül. A munkának azonban még 
koránt sincs vége. Már a tél beköszönte 
előtt fel kell készíteni a borászatot a 


tavaszi munkálatokra, és védeni kell 
a tőkéket a kemény fagyoktól. A fiatal 
ültetvényt mélyen fel lehet szántani, és 
ha a talajelemzés eredménye megkí¬ 
vánja, a földet termékenyebbé lehet 
tenni. Például ha túl savanyú, mesze- 
zéssel. Mindezen munkálatokat az első 
decemberi fagy előtt be kell fejezni. 

A november a borászoknak és a 
borkedvelőknek egyaránt a premier hó¬ 
napja. Az újbor bemutatásának szokása 
Magyarországon általában Márton-napI 
ünnepek körébe tartozik. Francia- 
országban a Beaujolals Nouveauhoz 
hasonlóan november harmadik csütör¬ 
tökjén kerül rá sor. A frissen palackozott 
újborból következtetni lehet az évjárat 
minőségére. A legkltartóbbaknak ez el¬ 
húzódó mulatozást jelent, ami másnap 
garantáltan fejfájással ér véget. 

AZ ŐSZ SZERETI A BORT 
Aki első kézből szeretné megtapasz¬ 
talni. hogyan válik az ízletes gyümölcs 
méltóságteljes itallá, annak az ősz a 
legalkalmasabb Időszak egy borászat fel¬ 
keresésére. A pillanat amikor az ember 
a szőlősorok közé lép és saját kezével 
kezdi szüretelni a gyümölcsöt, mindenki¬ 



nek remek tapasztalatot és emlékezetes 
élményt nyújthat. Utána nincs is annál 
kellemesebb, mint a tölgyfahordókban 
érő Idősebb borok illata... 

■ Az aromás és alapvető fűszerek és gyógynövények nem csak 
a konyhában hasznosíthatók. Már az ókorban Is készítettek 
alkoholos alapú titkos ellxíreket, de keserű ízük miatt kezdetben 
csak gyógyszerként alkalmazták őket. Később, az egyre 
kifinomultabb receptúrájuknak köszönhetően a gyógyítás mellett 
élvezeti célokra Is alkalmassá váltak. Ma a növényi likőrök számos 
kultikus koktélnak elengedhetetlen részel, gyakran fogyasztjuk 
őket aperitifként. Lássuk, ml rejlik az ízük mögött! 



LIKŐR 


Régen a növényi likőrök fogyasztása luxusnak 
számított, amit csak kevesen engedhettek meg 
maguknak. Ennek legfőbb oka a cukor rendkívül 
magas ára volt. 


ejszines, gyümölcsös, 
mogyorós, öreg alkoholban 
érlelődő, gyógynövényes... 
rengeteg fajta likőr létezik. 
Különböznek színükben, állaguk¬ 
ban. alkoholtartalmukban és - ml 
sem természetesebb - az Izükben, 
mégis van egy közös tulajdonságuk: 
a magas cukortartalom. Az Európai 
Unió országaiban elfogadott defi¬ 
níció szerint a likőr legalább 15%- 
os alkoholtartalmú Ital. melynek 
literje minimum 100 gramm cukrot 
tartalmaz. A legédesebbek cukor- 
tartalma akár 250-450 gramm is 
lehet literenként! Az Italok ezen 
széles skáláján kiemelkednek a 
növényi likőrök. Az egész történet 
velük kezdődött... 

SZERZETESEK KÜLÖNLEGESSÉGEI 
Az első likőrhöz hasonló Ita¬ 
lok. még ha az alkoholtartalmuk 
alacsonyabb Is volt. az ókorban 
születtek. Egyik ilyen volt az ún. 
„Hlppokratész likőrje", ami bor¬ 
ból és mézből készült, fahéj és 
növényi kivonatok hozzáadásával. 
Ebből a korszakból erednek az ún. 


.egészség ellxirek". amiket később 
francia szerzetesek is készítet¬ 
tek. A gyógynövények megfelelő 
konzerválása céljából alkoholt 
használtak. Mivel nagy mennyi¬ 
ségű. tömény gyógynövény-kivo¬ 
natot és fűszert tartalmaztak, a 
francia elixíreket keserű, száraz iz 
jellemezte. Ezért mézzel próbálták 
vonzóbbá tenni. A szerzetesek 
számos receptúráját a mai napig 
készítik. Tökéletes példa erre a 
leghíresebb, hagyományos francia 
növényi likőr, a Chartreuse. Ez az 
Ital kifejezetten IV. Henrik kéré¬ 
sére született, aki megszállottan 
kereste az .őrök élet elixírjét". 

A számára megalkotott likőr 130 
különböző növényt tartalmaz. 
Érdekesség, hogy ezt az Italt a mai 
napig változatlan recept szerint 
készítik. 


HOGYAN KÉSZÜLNEK A UKŐRÖKT 
Számos módon lehet növényi 
likőrt készíteni. Hogy a gyártó 
melyiket választja, az attól függ. 
hogy milyen végeredményt akar 
elérni. Az egyik legelterjedtebb 
módja az esszenciális italok ké¬ 
szítésének a kláztatás és a hideg 
keverés. Az áztatás során addig 
marad a növény az alkoholban, 
amíg az átveszi az izét. Ezt követi 
a folyadék desztlllálása. miután 
létrejön a növényi koncentrátum. 
Ehhez adnak később alkoholt, 
vizet és cukrot. Napjainkban ez 
a legáltalánosabb módja növé¬ 
nyi likőrök elkészítésének. Más 
eljárás a fermentáció. A növé¬ 
nyeket Ilyenkor alkoholhoz adják, 
és az Illóolajok kinyerése céljából 
felmelegitik. Ezután desztillálják. 
Fontos szerepe van a hömérsék- 



Kultikus növényi likőrök 



CHARTREUSE: 

klasszikus, gazdag aromájú és 
kellemes színű. A zöld Chartreuse 
nagyon erős és meglehetősen száraz. 

az érdeklődők számára ajánlott a 
kissé édesebb és könnyebb Izú sárga 
változat. 



BENEMCTINE: 

népszerűségét tekintve a második 
helyen áll. a francia Chartreuse likőr 
mögött. Alapjául konyak szolgál, 
amit 27 gyógynövénnyel és fűszerrel 
gazdagítanak. 



fűszerek és keserű narancs összekap- 
csolásáböl készült erős. karakteres 
ízű likőr. Jéggel, szödavluel. narancs¬ 
lével fogyasztják, gyakran alkoholos 
koktélok egyik összetevője. 


á 

JÁGERMEISTER: 

a keverék 56 gyógynövérTyböl és 
fűszerből áll itöbbek között kakukkfű, 
kamilla, szantálfa, sáfrány, gombár. 

rozmaring, boróka, bazsalikom, 
petrezselyem, fahéj) ami édes-keserű 
kompozíciót alkot. 


GALUANO: 

olasz likőr, amit intenziv sárga színe 
Is különlegessé tesz. 70 különböző 
gyógynövény és fűszer keveréke. Do¬ 
mináns benne a vanília, az édesgyö- 



BECHEROVKA: 


cseh növényi likőr, jellegzetes keser¬ 
nyés ízű. 32 gyógynövény és fűszer 
alkotja. ie07-töl van forgalomban. 

LIKŐR 



lelnek, ez teszi lehetővé a 
kívánt összetevők és aromák 
kinyerését a növényből. Ezek 
az aromás vízgőzben van¬ 
nak jelen, ami kihűlve Ismét 
folyékonnyá válik. Egy másik 
elterjedt módszer a növények 
forrázása egy szűrön keresz¬ 
tül. amire többször ráöntik 
az alkoholos keveréket. Ez a 
módszer a filteres kávéfözésre 
hasonlít. A növényi összetevők 
a filterben maradnak, a rajta 
átfolyó alkohol pedig kioldja 
belőlük az értékes anyagokat. 
A növények kiválasztásában 
csak a képzeletünk szab ha¬ 
tárt. Szinte bármelyik gyógy¬ 
növényből lehet likőrt készí¬ 
teni. azonban szem előtt kell 
tartani az Ideális arányokat. 
Néha elegendő egy maréknyi 
valamely gyógynövényből, 
máskor tucatnyi fajtát kell 
összekevernünk, hogy eredeti 
és harmonikus iz szülessen 
belőle. Ánizs. kamilla, menta, 
édeskömény, ezek a leggyako¬ 
ribb növényillkör-alapanyagok. 
Népszerűek az olyan mediter¬ 
rán fűszerek mint a kakukkfű, 
a rozmaring, az oregánó. és a 
zsálya, valamint mindaz, ami 
egzotikus aromát kölcsönöz 
a likőrnek: gyömbér, mirha, 
édesgyőkér és szerecsendió. 

KLASSZIKUS ITAL 
Számos kultúrában mind a mai 
napig az eredeti, hagyományos 
receptúra szerint készítik el a 
likőröket, ahogy az a közép¬ 
kori szerzetesek konyhájában 
megszületett. Mindegyik más. 
rendszerint titok övezi a pontos 
összetételűket. A legismertebb 
Ilyen Italok közé tartozik többek 
között a francia Benedlctl- 
ne. ami 27 különböző növényi 
kivonatból készül, az egzotikus 
növényekre alapuló olasz Fer- 
net-Branca. és egy tölgyfahor¬ 
dóban érlelt cseh specialitás, a 
Becherovka. 

A likőrök önmagukban is 
kedveltek, de fogyaszthatók 
jéggel, valamely más alkohollal 
és gyümölcslével keverve long 
drink gyanánt, akár forrón is. 
Érdekes példa erre a .Galliano 
Hot Shot” amikor a likőrhöz 
forró kávét és tejszínhabot 

DUPLA HORDÓS ÉRLELÉS 


80 ÉVES UNICUM HORDÓBAN ÉS 
TOKAJI PINCÉKBŐL SZÁRMAZÓ HORDÓKBAN ÉRLELVE 


UNICUM 

RISERVA 


inti NlllSltEI. 11 NíllltlIEl 





mmum 


ELKÉSZÍTÉSE 


Szórjuk egy pohárba a jeget, 
öntsük rá a Jágermeistert, a 
öntsük fel egy kevés gyömbé 
Az italt uborka- és limekariki 
dekorálhatjuk. 


JAVASLATOK 




KFAMOU 

=GROU^ 


GINQERALE| 





V 



Ahogy rAroülnek a nappalok, és a hőmérséklet Is egyre 
csökken, eljön az Ideje az erősebb, testesebb söröknek. Ez 
alatt rendszerint barna sört értünk, amit a megszokottnál 
kissé magasabb hőmérsékleten szokás fogyasztani. Lássuk,. 


A világ számos országában készítenek láger alapú 
barna söröket. így Írországban is, amely a Stout 
típusú sörök szülőföldje. Ezeket a söröket édes 
vagy legalábbis édeskés jegyek jellemzik, egyes 
fajtái pörkölt, kávés vagy csokoládés mellékizzel rendel¬ 
keznek, mások ize inkább melanoidos (pl. égett kenyér¬ 
héjhoz hasonlatos), vagy egyszerűen karamellás. A sötét 
láger sörök két érdekes válfaja a bécsi (Wiener Láger) és 
a müncheni (Műnchner Dunkel). melyek alapjául az egy¬ 
máshoz Igen közel álló bécsi és müncheni maláta szolgál. 
Ezeket leggyakrabban Bock típusú sörökhöz használják. 
Mivel mindkét fajtát komplex malátás aroma jellemzi. 


ezért a könnyebb. Bock söröket juttathatják eszünkbe, 
azoknál mégis komlósabbak és határozottan keserűbbek. 

BOCK AZAZ BAK 

A német Bock szó bakot jelent magyarul. A fajta az alsó-szá- 
szorszégi Einbeck településről ered. ahol már a középkor óta 
készítettek sört ilyen néven. 

A sör hosszú éveken keresztül formálódott, megváltozott 
többek között a gyártási folyamata, felsőerjesztésüböl 
alsóerjesztésű lett. a korábbi Einbeck elnevezés pedig Bock- 
ra változott. Magyarországon a baksörröl elsősorban barna 
sör jut az emberek eszébe, habár leggyakrabban a világo- 

sabb réz szín jellemzi. Érdekesség továbbá, hogy hazájában a Bock lehet 
teljesen világos is. példa erre a Malbock. azaz a májusi bak. a Helles 
Bock. vagyis világos bak. vagy a Welzenbock azaz a búza bak. Világos 
színük ellenére ezek a sörök Is erős. testes és malátás Izü Italok. 

A tipikus Bock testes és tartalmas sör. ami a müncheni vagy bécsi 
maláta adta gazdag aromának köszönhető. Ezt az ízvilágot finom 
pörkölt, melanoidos (égett kenyérhéj), enyhén karamellás. esetleg 
mogyorós jegyek egészítik ki. A sötétebb Bock sörök és a Doppelbock 
(dupla bak) sörök esetén megfigyelhető további mazsolás, aszalt 
szilvás, akár gabonakávés vagy keserű csokoládés aroma is. 

ANGOL PORTER (BROWN PORTER) 

A Porter egy Nagy-Britanniából származó, felsöerjesztésű sör. A Stout 
előfutárának tekinthető, ami eredetileg a Porterek erősebb változata 
volt, és a Stout Porter nevet viselte. A Porter népszerűsége idővel csök¬ 
kent a Stout javára, és egy időre el is tűnt a piacról. Lljbóll megjelenése 
elsősorban a kis kézműves sörgyártóknak köszönhető. A Brown Porter 
egy könnyű, kevésbé testes, csokoládés, enyhén karamelles, esetleg 
kekszes vagy kenyeres mellékízű sör, hordozhat kissé kávés és gyümöl¬ 
csös jegyeket is. Amerikai változata a Robust Porter. ami testesebb, füs¬ 
tösebb. határozottan komlósabb. de továbbra is meglehetősen könnyű. 

BALTI PORTER 

Alsó erjesztésű barna sör. ami az angol Imperial Stout Porter-re vá¬ 
laszul született meg. Nem keverendő össze a felsöerjesztésű porte¬ 
rekkel (angol Brown Porter vagy amerikai Robust Porter. amik hozzá 
képest kifejezetten könnyűek). A balti porterek nagyon erős Italok, 
karakterükben a Russian Imperial Stout-ra hasonlítanak, bár annál 
kevésbé füstösek és gyümölcsösek. Ráadásul ezek teljes, sima és tar¬ 
talmas ízű sörök, melyekben a malátás, pörkölt, kávés, akár csokoládés 
aroma szárított gyümölcsökkel (szilva, mazsola), karamellel. mogyo¬ 
róval. esetleg édesgyőkérrel keveredik. A balti porterek kevésbé vagy 
közepesen keserűek, a komló ize alig fedezhető fel benne. 

BLACK IPA/AIPA 

A Black IPA egy marketing elnevezés, amit egyre gyakrabban használnak. 
Valójában az ilyen típusú sörök elnevezése Cascadian Dark Ale (találkoz¬ 
hatunk velük Black Pale Ale néven is). A Black IPA 
az AlPA sötétebb változata, melyhez nagy mennyiségben használnak 
amerikai komlófajtákat (vagy új-zélandit és ausztrált). Az American Stout- 
tal ellentétben ehhez a sörhöz alig adrrak pörkölt malátát, az pusztán 
kiegészítésül szolgál. A sör karaktere elsősorban komlós, kesernyés és 
kissé karamellás. de csokoládé és kávé is feltűnhet benne, enyhén pörkölt 
ízű. Egyik érdekes összetevője a rozsmaláta, ami egyenletes, sima visz¬ 
kozitást kölcsönöz az Italnak. A Black AlPA megnevezés helyett a gyártók 
különböző fantázianeveket használnak. Cascadian Daric Ale felirattal pedig 
szinte soha sem találkozhatunk, mégis, minden esetben az AlPA barna 
változatáról van szó. 

A KERESKEDELEMTŐL A SÖRSTÍLUSIG 

A Foreign Extra Stout - a továbbiakban FES röviditéssel - egy olyan sör. 
amit elsősorban a külföldi piac igényei szerint kezdtek főzni (trópusi 
klímájú brit kolóniák számára, mint India). Erősebb és komplexebb volt az 
izük, teltebb a karakterük, hogy az áru magas hőmérsékleten Is kibírja a 
hosszú tengeri utat. Ugyan ez a helyzet az IPA - India Pale Ale esetében is, 
ami a célállomásra érve nyerte el az erős és komlósabb ízét (a komlóban 
lévő lupulin gyanta kiváló tartósítószernek bizonyult). Hasonló a Russian 
Imperial Stout története is. A legenda szerint Nagy Péter cár angliai útja 
során beleszeretett a helyi Stout sörbe, és ezt kővetően Anglia Stout sört 
kezdett exportálni az Orosz Birodalomba. Más exportsörökhöz hasonlóan 
úgy határoztak, hogy nagyban felerősitik a sör paraméterelL így könnyítve 
meg a szállítást Oroszországig. Létrejött az Imperial Stout vagy más néven 
Imperial Stout Porter. Miután Napóleon kontinentális zárlatot vezetett 


be Anglia ellen, megszűnt az Imperial Stout 
oroszországi exportja. Ez a körülmény vezetett a 
Balti Porter megszületéséhez. Habár az eredeti 
Russian Imperial Stout sörrel ellentétben alsó 
erjesztésű. a Stout söröket volt hivatott pótolni 
az orosz piacon. A Foreign Extra Stout. India 
Pale Ale. Russian Imjierial Stout elnevezéseket a 
britek kiváló marketingérzékkel a saját piacukon 
kezdték használni. Kezdetben az exportra szánt, 
ezért szükségképpen Jobb minőségű és drágább 
Italokat jelöltek vele. majd Idővel egy új sőrstllus 
alakult ki belőle. 

MILYEN SÖRT VÁLASSZUNK? 

A .foodpalrig' (az ételek italokkal való páro¬ 
sítása) kifejezés elsősorban a borokat juttatja 
eszünkbe, egy ideje azonban egyre erősebben 
van jelen a sörök világában Is. Habár a szabályok 
a sör esetében kevésbé merevek, érdemes 
megismerkedni az alapokkal. Először is két 
általános szabályt kell figyelembe vennünk: a 
kiegészítést és a kontrasztot, amit a bor és az 
ételek párosításánál Is használnak. A kiegészí¬ 
tés szabályának esetén hasonló jellemzőket 
keresünk az ételben és a sörben, könnyűt, ne 
dominánsát. A nehéz, zsíros, sós ételekhez 
választhatunk Portért vagy RIS-t. A kontrasztok 
kedvelői ellentétes Izeket köthetnek össze, tehát 
édes desszerthez ihatnak keserűbb fajtákat. Az 
erős kávés és csokoládés jegyekkel bíró rrehéz 
barna sörök, főleg ha magas. 6%-nál nagyobb 
alkoholtartalommal rendelkeznek, kétség kívül 
kiválóan passzolnak az édes desszertekhez, 
különösképp a csokoládéhoz. Ez lehet Stout 
és erős Balti Porter egyaránt. A barna sör illik 
a halételekhez és a fűszeres húsokhoz, például 
a grillen készül húshoz vagy zsíros kacsához a 
Bock és a Porter. A pikáns, paprikás fűszerezésü 
ételekhez, mint például a pörkölt, elsősorban a 
Bock passzol. 

MILYEN HIDEGEN IGYUK? 

A legtöbb gyártó feltünteti a címkén az adott 
sör ajánlott fogyasztási hőmérsékletét, azonban 
érdemes a józan eszünkre Is hallgatnunk. A sör 
Ideális hőmérséklete egyaránt függ annak fajtá¬ 
jától. valamint az évszaktól, amikor fogyasztjuk. 

A Mllk Stout barna sört augusztusban 8 'C-os 
hőmérsékleten ajánlja fogyasztásra gyártó, októ¬ 
berben és novemberben viszont jóval melegebb, 
14-16 'C hőmérsékleten érdemes inni. 

A nehéz, teljes és komplex ízű söröket, mint 
a Russian Imperial Stout, a dupla Bock vagy a 
Balti Porter a legjobb egyáltalán nem hűteni. 
Ezeket az Italokat kiválóan lehet kortyonként íz¬ 
lelgetni. akár csak a vörös bort. A17-18 ’C szo¬ 
bahőmérséklet az ideális számukra. A könnyebb 
söröket közvetlenül az elfogyasztásuk előtt egy 
rövid időre hűtőbe tehetjük (különösen, ha 
gazdag aromájú), de ősszel 12 *C alá akkor sem 
érdemes lehűteni. A túl hideg barna sör sokat 
veszít az ízéből és Illatából, amitől pedig nem 
szívesen fosztanánk meg magunkat. 

Amikor a sörfőző álma 

valósággá válik... 

Idén tavasszal a Borsodi egy új, a magyar piacon egyedinek számító 
termékkel, a Borsodi Mesterrel lepte meg a sörkedvelőket. Az új 
sör receptúrájának kidolgozása során a Borsodi sörkészítő csapata 
szabad kezet kapott, így egy igazán különleges, aranyszínű világos 
sör készülhetett. Németh András sörfőzőmesterrel beszélgettünk. 


Mi adta az ötletet a Borsodi Mes¬ 
terhez? 

Az ihletet a hagyományos német, 
illetve cseh sörök adták. A Borso¬ 
di Mester kétféle komló és kétféle 
maláta felhasználásával készült mély 
aranyszínű sör. mely testes, mégis 


könnyen fogyasztható. Remek kiegé¬ 
szítője lehet a nyári estéknek, legyen 
szó baráti összejöveteiröl. vagy egy 
közös kerti főzésről. 

Összességben elmondhatom, hogy 
a Borsodi Mesterrel egy régi álmom, 
sőt a csapatom nevében mondha¬ 
tom. hogy álmunk vált valóra, hiszen 



a receptúrán már régóta dolgoztunk, 
mindig egy kicsit fejlesztve azon. 

Miért pont egy világos sör mellett 
döntöttek? 

Azt látjuk, hogy a hazai fogyasztók az 
utóbbi években egyre inkább nyitnak 
a különleges, és ami talán számunkra 
még Inkább fontos, a minőségi sörök 
felé. 

A népszerűségi lista élén. különösen 
nyáron a világos sörök állnak. Amikor 
a Borsodi Mester receptjén dolgoz¬ 
tunk. mi ezt tartottuk szem előtt. 
Olyan különleges, mégis könnyen 
fogyasztható sört szerettünk volna 
készíteni, ami rögtön a magyarok 
kedvencévé válhat. 

Mi volt a vezérelv a sör készítése 
során? 

Igazi különlegességet szerettünk 
volna készíteni, ami a mindennapo¬ 
kat is ünnepivé teszi. Egy ilyen sör 
elkészítéséhez sörfözö mestereink 
több évtizedes szaktudására volt 
szükség. 

Büszke vagyok rá. hogy olyan ter¬ 
méket sikerült készíteni, ami méltó 
a Borsodi Sörgyár 45 éves törté¬ 
netéhez és küldetéséhez. A termék 
neve pedig elsősorban tisztelgés 
a gyár elmúlt 45 évében közremű¬ 
ködő valamennyi szakértő, illetve a 
mostani főzetet elkészítő, mesteri 
csapat előtt. 

A különleges sörök rajongói 
szisztematikusan keresik az 
aranysárga ital új ízeit. Nagy 
örömükre gyorsan jelennek 
meg az újabbnál újabb kis 
sörfőzdék, de érdemes észben 
tartanunk: nem mindre igaz, 
hogy kézműves sört állít elő. 


M ár elmúltak azok az Idők, 
amikor az áruházak polca¬ 
iról nagyjából egy tucatnyi, 
a legnépszerűbb söripari 
konszernek hazai és külföldi márkái 
közül választhatott a vásárló. Néhány 
éve tart a regionális és kézműves 
sörök térhódítása, a kis sörgyártó 
üzemek és lelkes sörfözöinek kö¬ 
szönhetően. Sokszor olyan autodi¬ 
dakta amatőrökről van szó, akik saját 
receptjeik és igényeik szerint állítják 
elő az italokat. 

HOBBIBÓL ÜZLET 
A sörfőzés manapság hobbinak szá¬ 
mit, akár csak számos más tevékeny¬ 
ség. amit szenvedéllyel, saját őrömére 
űz az ember. A lelkes amatőrök elké¬ 
szítik saját sörüket, először legköze¬ 
lebbi barátaiknak és ismerőseiknek 
mutatják be, majd ha arra kerül a sor, 
más sörfözökkel Is megismertetik. Az 
elismerés hatására a hobbiból köny- 
nyen munka válik, és a létrehozott ital 
Idővel jövedelmező is lehet. 

Ami érdekes, hogy a saját sör fő¬ 
zéséhez és értékesítéséhez nincs 
feltétlenül szükség valamilyen hely 
bérlésére, és a gyártáshoz szüksé¬ 
ges drága eszközök megvásárlásá¬ 
ra. A sörök piacán megjelentek az 
ún. szerződéses sörgyárak, vagyis 
olyanok, amelyek bérbe adják saját 
eszközeiket és Infrastruktúrájukat. 

A gyakorlatban ez úgy fest. hogy a 
sörfözö társaság megegyezik egy 
helyi sörfőzdével egy konkrét idő¬ 
pontban. és a sörük elkészítésének 
Idejére használatba veszik az üzem 
épületét, felszerelését és tartályait. 

A sör elkészítéséhez természetesen 
a saját alapanyagukat használják fel. 
saját receptúrájuk alapján. 

A szerződéses sörfőzés ideális megol¬ 
dás lehet kezdő vállalkozók szántára, 
akik még nem tudják biztosan, hogy 
az italuk keresett termékké válik-e. és 
eljut-e a megfelelő számú fogyasz¬ 
tóhoz. A segítségével szántos ma 
elismert kézműves sörfőző szállhatott 
versenybe a sörkedvelők kegyeiért. 



A KISÜZEM NEM MINDIG KÉZMŰVES 
A kisüzemi sörfőzdék esetén gyakran 
használják a .kézműves" kifejezést. 
Sokan úgy vélik, hogy mindössze egy 
másik elnevezésről van szó. Ez azon¬ 
ban nem feltétlenül Igaz. A kisüzemi 
sörfőzés saját kezűleg történik, 
valamilyen már Ismert, hagyományos 
receptúra szerint. 

A kézműves söröknek ezzel szemben 
nem kell egy már létező tradíciót 
követniük. Nagyobb szabadság áll 
rendelkezésükre az új ötletek megva¬ 
lósítására. az alapanyagok kombiná¬ 
lására. az újhullámos komlófajták és 
más adalékok használatára. Ebben 
élen jártak az amerikaiak, akik a 
modern kézműves sörgyártás úttörői 
voltak. Amerikában születtek az újító 
kraft sörök. A kraft sörhöz először Is 
alapul vettek egy sörstílust (példá¬ 
ul stout-ot). és a lehető legtöbbet 
próbálták kihozni belőle, eredeti és 
meglepő Italokat alkotva. 

A HERINGES SÖR MÁR 
SENKIT SEM LEP MEG 
Mivel lehet gazdagítani a sört? Ennek 
csak a sörfőző fantáziája szabhat 
határt. Manapság olyan sörökkel Is 
találkozhatunk, melyekhez herínget. 
kovászos uborkát, osztrigát vagy 
kávét használtak fel. 

Az új izek iránt fogékony sörfogyasztók 
száma rohamosan nő. egyúttal egyre 
több helyen próbálhatunk ki meglepő 
összetételű, valódi kézműves söröket. 
Olyan pubok és sörözők, amik csak a 


nagy nemzetközi sörgyárak márkáit 
mérik, lassan ritkaságszámba men¬ 
nek. Annál kevésbé meglepő, ha egy 
helyen legalább egy tucat különböző, 
kevésbé Ismert márka közül választ¬ 
hatunk. Egyes üzletek vagy kocsmák 
kifejezetten a kézműves sörökre 
specializálödnak, ezekben akár több 
száz Italt megkóstolhatunk. 

MIRŐL ISMERSZIK MEG 
A KÉZMŰVES SÖR? 

Ahogy egyre több üzlet kezd sör¬ 
különlegességeket árulni, már nem 
csak a laikus veszhet el a rengeteg 
Ismeretlen fajta között. Mit kell szem 
előtt tartanunk, ha kézműves sörö¬ 
ket szeretnénk venni és kipróbálni? 
Először Is a címkét. A legtöbb kézmű¬ 
ves sörfőző megadja a teljes összeté¬ 
telt. mivel nincs rejtegetni valója. 
Ráadásul gyakran maga a címke Is egy 
mestermű benyomását kelti, egyedi 
stílusa van. Természetesen az egyéni 
ízlésünkre kell hallgatnunk, amikor 
kraft sört választunk magunknak. Egy 
kis rosszindulattal azt is szokás mon¬ 
dani, hogy a kézműves sört a magas 
áráról (a nagy söripari konszernek 
termékeihez képest) lehet felismerni. 
Csakhogy a minőséget meg kell fizet¬ 
ni. akárcsak az élet más területén. 
Mivel a kézműves sörök választéka 
hatalmas, ne tántorítson el. ha az 
első üveg nem nyeri el a tetszésün¬ 
ket Ha valahol, hát a kraft sörök 
között tényleg mindenki találhat 
magának kedvére valót. 

A cseh sóriuleúnít soiszínúsége is változatossága teszi egyedivé. 

A Staropramennei magabiztosan tekintünk apvőbe. mert továbbra is 
dkdtelezettek pi^'unfc a tökéletes minőst^ sör mellett, melynek záloga 
a /iog)'om4ny. a modem technológia is az innováció tökéletes keveréke. 

A sör is a finom ételek között régóta tartó boldog kapcsolat iwt. 

A legtöbb éld megtalálja a társát a sör által kínált széles iz- és 
aromauniverzumban. A kettőt összepárosítani sokfdekippen lehet. 

Jó kísérletezést! 



Zöld teás kacsa mell 
chilis kukoricakásával 
és sült céklával 

Hozzávalók 

1,5 kg kacsameU/Ué 
0.5 kg barna kristálycukor 
2 db lime 
6 adag zBidtea-fü 
I cs kakukkfű 
I cs rozmaring 
Finomított tengeri só 
Frissen őrölt fekete bors 
o.j I olívaolaj 
0,4 kg vöröshagyma 
to db chili (piros} 

6 db kópia 

0.5 kg kukoricadara 

0,5 icg morzsolt csemegekukorica 

I / tejszín (jo%} 

il alapié 

1,5 kg nyen cékla 


Elkészítés 

Az egész céklákat közepes hőmérsékleten puhára sOtjOk a kakukifüvd. a rozmariggal és az alaplévd. 

A zöld teából s a lime levéből bamacukoi^ .pácot' készítünk, amivd leöntjük a beírdalt. kon^kisz kacsamdlfiléket. 

Olívaolajon kockázott vöröshagymát párolunk, rászóljuk a kukoricadarát, hozzáadjuk a chilit és a pirított kápiát. 
majd ráöntjük az alaplévd és a tejszínt. Ezután sózzuk, borsozzuk és a dara puhulásáigfiSzzük. Tálalás dőtt morzsoit 
csemegikukoriíát keverünk bele. 

A kai samdleket forró vaslapon, a bőrös oUlalukkal indítva rózsaszínre sütjük, rövid ideig pihentetjük. Közben a páclevet 
beforraljuk a céldából visszamaradó sziruppal. 


A kukoricakására tálaljuk a megiucolt. cikkekre vágott céklát, a szdetdt kacsamellet, végül mindezt leöntjük a 
zöldtea-mártással. 

Ehhez az ételhez a Staropramen Gránát párosul a leginkább, mert az étd kellemes pikáns, 
karakteres ízvilágával tökéletesen harmonizál a gránát fűszeres, ugyanakkor enyhén kesernyés 
ízének kavalkádja. 

I FOGYASSZA FELELŐSSÉGGEL 


Teljes választékunkat keresse a Tesco áruházakban. 


Minőségi sörök 
széies váiasztéka 


Próbáija ki a Tesco 
exkluzív kínálatát 

50M 


5.0-% 


DE HELDER 


DE HELDER 
prémium 0,5 


DE HELDER 


TESCO 


Ajánlatunk kizárólag 18 év feletti vásárlóinknak szól. 












Élvezze az online 
vásárlás előnyeit. 

Engedje, hogy nehéz bevásárlótáskáját az 
ajtajáig szállítsuk. 


Vásároljon online a tesco.hu oldalon! 


A szolgáltatás csak az ország egyes pontjain vehető igénybe, 
melyeket megtekinthet a tesco.hu oldalon. 


TESCO 




